Nuru Susan Nyerere Inyangete (alizaliwa 6 Desemba 1961) ni mtaalamu wa sanaa na sayansi ya Usanifu majengo nchini Tanzania. . Nuru ameshika nafasi ya ukurugenzi kwenye taasisi mbalimbali ikiwemo Epitome Architects Limited ambapo ni mkurugenzi mtendaji . Amejikita zaidi kwenye usanifu wa kijani na endelevu, usanifu mazingira na usanifu wa ndani. Nuru alizaliwa kwenye familia ya Lulu Kimbe na Joseph Kizurira Nyerere, mdogo wake Mwalimu Julius Kambarage Nyerere . Ni mke wa profesa Charles George Inyangete, ambaye alioana naye tarehe 6 Julai 1991 jijini London nchini Uingereza . Ni mama wa watoto wawili, Ebony Neema Inyangete (1991) na Eno Melanie Inyangete (1994). Nuru alipata elimu ya sekondari kutoka shule ya sekondari WeruWeru iliyopo Kilimanjaro, Tanzania. Alifaulu vizuri na kuendelea na elimu ya sekondari ya juu shule ya sekondari Tambaza, Dar es Salaam, Tanzania. Ana shahada ya uzamili kwenye sayansi ya ujenzi kutoka Chuo Kikuu cha Strathclyde, Uingereza. Pia alisoma shahada za kwanza 2, moja kwenye usanifu majengo (Bachelor of Architecture) na nyingine sayansi ya usanifu (Bachelor of Science in Architectural Studies), zote akizipata kutoka Chuo hichohicho kati ya mwaka 1987 na 1989.